Βρες στο κείμενο τα οριστικά άρθρα

Θα πρέπει να βρεις 20 άρθρα.

Μην παραλείψεις τα εμπρόθετα άρθρα και μην μπερδέψεις τις αντωνυμίες!

Στα πολύ παλιά τα χρόνια, τότε που κυρίαρχος του κόσμου ήταν ο Δίας, ζούσε λίγο μακριά από μας, στη σημερινή Συρία, μια κοπέλα πάρα πολύ όμορφη, που την έλεγαν Ευρώπη. Την έλεγαν έτσι, επειδή τάχα είχε ευρύ (φαρδύ) πρόσωπο. Σήμερα θα τη λέγαμε «φεγγαροπρόσωπη». Τόσο ωραίο κι ακτινοβόλο ήταν το πρόσωπό της και τόσο μεγάλη η όλη ομορφιά κι η χάρη της, που όλος ο κόσμος μιλούσε γι’ αυτή και καμάρωναν γι’ αυτό και οι δυο γονιοί της, ο βασιλιάς της χώρας ο Αγήνορας κι η γυναίκα του η Τηλεφάεσσα. Τσούρμο οι υποψήφιοι γαμπροί έφταναν απ’ όλες τις άκρες της Γης να ζητήσουν από τον πατέρα της το χέρι της.

Χάρης Σακελλαρίου, *Η Ευρώπη κι ο ταύρος*